Haas F1 Team

Haas F1 Team (tidligere kalt Haas Formula og Haas Racing Developments) er en Formel 1-konstruktør grunnlagt i april 2014 av Gene Haas, som er deleier i et NASCAR-team. Det var opprinnelig meningen at de skulle debutere ved starten av 2015-sesongen, men valgte senere å utsette debuten til 2016.. 
I Formel 1-sesongen 2023 konkurrerer laget som MoneyGram Haas F1 Team. MoneyGram ble tittelsponsor fra og med 2023-sesongen. Dette kom frem etter at Haas innkalte til pressekonferanse under USAs Grand Prix 2022,
Haas har hovedkvarter i Kannapolis i Nord-Carolina ved siden av NASCAR-teamet Stewart-Haas Racing, men de to teamene er separate selskaper. Haas har også opprettet en «fremskutt base» i Banbury i Oxfordshire i England, for raskt å kunne snu bilene rundt mellom løpene i den europeiske delen av sesongene.


== Historie ==


=== Forberedelser (2015) ===
Haas var den første konstruktøren til å søke om en plass i F1 siden det mislykkede US F1-prosjektet i 2010, og er det første amerikanske teamet siden Haas Lola i 1985 og 1986. Haas Lola-teamet var eid av den tidligere McLaren-sjefen Teddy Mayer og Carl Haas, som ikke har noen slektsforbindelse til Gene Haas.
Etter kollapsen til Marussia F1 i 2014 og auksjoneringen av deres aktiva kjøpte Haas teamets hovedkvarter i Banbury som sekundær base for sine operasjoner.Ettersom de ikke var underlagt noen restriksjoner før de startet en offisiell sesong kunne Haas foreta en gjennomkjøring av bilen i desember 2015, før den offisielle testingen før sesongen startet i Barcelona tidlig i 2016. Haas hyrte den italienske produsenten Dallara til å bygge sitt chassis, og motorenheten ble levert av Ferrari. Günther Steiner, tidligere teknisk direktør for Jaguar og Red Bull Racing er teamsjef for Haas. Haas kunngjorde 8. januar 2016 at deres nye bil hadde passert de obligatoriske krasjtestene.29. september 2015 kunngjorde Haas at Romain Grosjean skulle være en av deres førere for 2016, og 30. oktober 2015, i løpshelgen for Mexicos Grand Prix, ble det offisielt kunngjort at Ferraris testfører Esteban Gutiérrez skulle kjøre den andre bilen.


=== Debut (2016) ===
I sitt første løp, Australias Grand Prix 2016, kom Grosjean på sjetteplass og scoret åtte poeng for teamet, som ble den første amerikanske konstruktøren til å ta poeng i sitt første løp, og den første konstuktøren overhodet siden Toyota tok poeng i sitt første løp i 2002. Hans teamkollega Gutiérrez havnet i en krasj som sendte han ut av løpet, ødela bilen til tidligere verdensmester Fernando Alonso i McLaren, og gjorde at løpet ble midlertidig rødflagget.


== Fullstendige Formel 1-resultater ==
(Forklaring) (resultater i fet skrift indikerer pole position, resultater i kursiv indikerer raskeste runde)

Noter til tabellen:

Note 1:  - Brøt løpet, men ble klassifisert ettersom han hadde fullført over 90% av løpsdistansen.
Note 2:  - Nikita Mazepin testet positivt på Covid-19 rett før løpstart under Abu Dhabis Grand Prix 2021 og fikk ikke stille til start. Pietro Fittipaldi fikk ikke kjørt for han ettersom Fittipaldi ikke hadde tatt del i en tidligere økt under løpshelgen. Løpet gikk med 19 biler til start.
Note 3:  - Mick Schumacher skadet seg stykt i en krasj under Q2 i kvalifiseringen til Saudi-Arabias Grand Prix 2022 og stilte dermed ikke til start. Pietro Fittipaldi fikk ikke kjørt for han ettersom Fittipaldi ikke hadde tatt del i en tidligere økt under løpshelgen. Løpet gikk med 19 biler til start.


== Referanser ==


== Eksterne lenker ==
(en) Offisielt nettsted 
(en) Haas F1 Team – kategori av bilder, video eller lyd på Commons